ગુજરાતમાં વિજય રૂપાણીના શપથ ગ્રહણ થયા પછી, બુધવારે હિમાચલ પ્રદેશના નવા મુખ્યમંત્રીની શપથ વિધિમાં પણ PM મોદી હાજર રહ્યા હતા. ભાજપના જયરામ ઠાકુરને પાર્ટીને હિમાચલ પ્રદેશના નવા મુખ્યમંત્રી તરીકે પસંદ કર્યા છે. આજે જયરામ ઠાકુર અધિકૃત રીતે શપથ ગ્રહણ કરી હિમાચલના મુખ્યમંત્રી બન્યા. નોંધનીય છે કે હિમાચલ પ્રદેશની ચૂંટણીમાં પણ ગુજરાતની જેમ જ ભાજપની જીત થઇ છે. હિમાચલ પ્રદેશની વિધાનસભાની ચૂંટણીમાં ભાજપને 68 માંથી 44 બેઠકો મળી છે. અને બહુમતી મળતા જ ભાજપ આજે ત્યાં સરકાર રચી રહ્યું છે. જેમાં હિમાચલ પ્રદેશના મુખ્યમંત્રી સમેત કેબીનેટ મંત્રી શપથ ગ્રહણ કરી આવનારા પાંચ વર્ષ માટે સત્તા સ્થાને બેસશે.